== Fremmed støtte ==
Verdensopinionen støttede i det store og hele den finske sag. Verdenskrigen var ikke begyndt for alvor og blev i offentligheden omtalt som [[Spøgelseskrigen]]. Vinterkrigen var de eneste rigtige kamphandlinger ud over den tyske og sovjetiske invasion af Polen og havde derfor hele verdens opmærksomhed. Den sovjetiske aggression blev generelt anset for ubegrundet. Forskellige udenlandske organisationer sendte materiel hjælp, eksempelvis medicin. Finske immigranter i USA og Canada vendte hjem, og mange frivillige rejste til Finland for at tilslutte sig de finske styrker. 8.700 svenskere, 1.010 danskere (heriblandt [[Christian Frederik von Schalburg]]), 895 nordmænd, 372 estere, 346 udlandsfinner, 366 ungarere<ref>[http://www.axishistory.com/index.php?id=6299 Tapani Kossila: Foreign volunteers in the Winter War]</ref> foruden 210 frivillige fra andre lande nåede til Finland, inden krigen var ovre. Udenrigskorrespondenter i Helsinki skrev, overdrevne, rapporter om finsk opfindsomhed og succes i kamp.
Historie